सिंह राशि वालों की इनकम बेहतर होगी और वृश्चिक राशि के लोगों को बिजनेस में रुका काम शुरू करने से मिल सकती है तरक्की
Aaj Ka Rashifal (Horoscope Today) | Daily Rashifal (16th July 2023), Daily Zodiac Forecast: Singh Rashi, Kanya, Aries, Taurus, Gemini Cancer Libra, And Other Signs, 16 जुलाई, रविवार के ग्रह-नक्षत्र ध्रुव नाम का शुभ योग बना रहे हैं। जिससे सिंह राशि वालों की इनकम बेहतर होगी। वृश्चिक राशि के लोगों को बिजनेस में रुका हुआ काम शुरू करने से तरक्की मिल सकती है।
16 जुलाई, रविवार के ग्रह-नक्षत्र ध्रुव नाम का शुभ योग बना रहे हैं। जिससे सिंह राशि वालों की इनकम बेहतर होगी। वृश्चिक राशि के लोगों को बिजनेस में रुका हुआ काम शुरू करने से तरक्की मिल सकती है।
मकर राशि वालों को बिजनेस में फायदा होने के योग हैं। इनके अलावा धनु राशि वालों को बिजनेस के लेनदेन में बहुत सावधानी रखनी होगी। कुंभ राशि के लोग बड़ा फैसला सोच-समझकर लें। वहीं, बाकी राशियों पर सितारों का मिला-जुला असर दिखेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- दिन की शुरुआत नई ऊर्जा के साथ होगी। मन मुताबिक काम होने से मन खुश रहेगा। दिन अच्छा बीतेगा। पुरानी योजनाओं से लक्ष्य हासिल करने के लिए अच्छा समय है। शांत मन और सूझबूझ से चल रही चुनौतियों को भी पार कर लेंगे।
नेगेटिव- नए लोगों से संपर्क बनाते समय उनके व्यक्तित्व को जरूर ध्यान में रखें। कुछ उलझनें और समस्याएं आ सकती हैं। परंतु समय रहते आप सुलझा भी लेंगे। महिलाओं को अपना कार्यभार संभालने में कुछ दिक्कतें रह सकती हैं। युवा वर्ग अपने लक्ष्य को हासिल करने के प्रति आलस ना करें।
व्यवसाय- इस समय परिस्थितियां और भाग्य आपके पक्ष में काम कर रहे हैं। कोई बड़ी व्यावसायिक जिम्मेदारी निभा लेने से संतोष का अनुभव होगा। आज ज्यादा निवेश न करें और लेनदेन के मामले में भी सावधानी बरतें। पार्टनरशिप में कुछ सामंजस्य की कमी महसूस होगी।
लव- पारिवारिक मसलों को बहुत ही धैर्य से समझाने की जरूरत है। स्वजनों की भावनाओं को अनदेखा ना करें। प्रेम प्रसंगों में भी समय और पैसा बर्बाद ही होगा।
स्वास्थ्य- कार्यभार के वजह से स्वास्थ्य प्रभावित होगा। अपनी सामर्थ्य अनुसार काम करें तथा कुछ समय अपने आराम और सुकून के लिए भी निकालना जरूरी है।
भाग्यशाली रंग- सफेद, भाग्यशाली अंक- 8
वृष - पॉजिटिव- पैतृक संपत्ति से जुड़ा मामला चल रहा है तो उससे संबंधित कोई वार्तालाप होगा। किसी समस्या को लेकर मित्र से मिलने वाली मदद आपके लिए संजीवनी का कार्य करेंगी। कोई रुका हुआ व्यक्तिगत काम भी निपटाने के लिए आज का समय बहुत ही उत्तम है।।
नेगेटिव- आर्थिक तथा घरेलू मसालों को बहुत ही धैर्य से सुलझाने की जरूरत है। अपने किसी भी निर्णय में परिवारजनों को भी जरूर शामिल करें। अस्वस्थता की वजह से आपकी कार्य क्षमता में कमी आ सकती है। लेकिन आपका आत्मविश्वास बना रहेगा। अगर किसी यात्रा का प्लान है तो उसमें कुछ दिक्कतें आ सकती हैं।
व्यवसाय- आज कारोबार में कुछ मंदी की स्थिति रहेगी। आपको इनकम के लिए अन्य स्त्रोतों को भी तलाशना होगा। इस समय मार्केटिंग संबंधी गतिविधियों में ज्यादा ध्यान दें। कुछ नई व्यवसायिक पार्टियों से संपर्क हो सकता है। अपनी योजनाएं अपने तक ही सीमित रखे।
लव- परिवार जनों के साथ घूमने फिरने में सुखद समय व्यतीत होगा। प्रेम संबंधों के मामले में सावधानी बरतें, मान-हानि की आशंका है।
स्वास्थ्य- सेहत से जुड़ी किसी भी समस्या को लापरवाही में ना ले। थोड़ी सी सावधानी आपको स्वस्थ रखेगी।
भाग्यशाली रंग- बादामी, भाग्यशाली अंक- 9
मिथुन - पॉजिटिव- आज दिन का अधिकतम समय पारिवारिक गतिविधियों को ही व्यवस्थित करने में व्यतीत हो जाएगा। अपनी कार्य क्षमता और योग्यता से आप बेहतर तरीके से अपने कामों को अंजाम दे पाएंगे। प्रॉपर्टी में निवेश करना भविष्य में फायदेमंद होगा।
नेगेटिव- अपने ऊपर अतिरिक्त जिम्मेदारियां ना ले। काम की अधिकता आपको दिमागी और शारीरिक रूप से थका सकती हैं। भाई-बहनों के साथ आर्थिक समस्या को लेकर कोई मतभेद उत्पन्न हो सकता है। बहस करने के बजाय धैर्य रखना ज्यादा उचित है। गैर जरूरी खर्चों पर काबू रखें।
व्यवसाय- बिजनेस में किसी योजना को साकार रूप देने का उचित समय है। पार्टनरशिप संबंधी कारोबार में भी उचित व्यवस्था बनी रहेगी। दोपहर बाद परिस्थितियां कुछ प्रतिकूल हो सकती है, लेकिन आप अपनी मेहनत और प्रयासों से काफी हद तक स्थिति सामान्य कर लेंगे।
लव- परिवार से जुड़ी जिम्मेदारियों को समय पर निभा लेने से संतुष्टि का अनुभव होगा। प्रेम संबंधों में मधुरता बनी रहेगी।
स्वास्थ्य- उमस भरी गर्मी की वजह से सिर दर्द और माइग्रेन की समस्या परेशान करेगी। तनाव को अपने ऊपर हावी ना होने दें।
भाग्यशाली रंग- गुलाबी, भाग्यशाली अंक- 2
कर्क - पॉजिटिव- आज कुछ उतार-चढ़ाव की स्थिति रहेगी, लेकिन कोशिशों से परिस्थितियां व्यवस्थित भी हो जाएगी। इस समय स्थान परिवर्तन के उचित योग बने हुए हैं। इच्छुक व्यक्ति गंभीरता से इस पर विचार करें। किसी व्यक्तिगत समस्या में मित्र से मिलने वाली मदद आपके लिए संजीवनी का कार्य करेगी।
नेगेटिव- पैसा आने के साथ-साथ खर्चे की स्थितियां भी तैयार रहेगी। भावनाओं में बहकर कोई ऐसा कदम ना उठाएं कि जिसके लिए आपको अफसोस करना पड़े। नकारात्मक प्रवृत्ति के लोगों से भी दूरी बनाकर रखें। अचानक ही किसी संबंधी के आगमन से कार्य में व्यवधान हो सकते हैं।
व्यवसाय- कारोबार में भविष्य की योजना को लेकर विचार होगा। समय अनुसार बदलाव करने के लिए नए प्रयोगों का अमल करना आवश्यक है। प्रॉपर्टी डीलिंग संबंधी बिजनेस में निवेश का प्रोग्राम बन रहा है तो उस पर पहले अध्ययन जरूर करें।
लव- परिवार में शांति का वातावरण बनेगा। संतान की सोहबत व अध्ययन से संबंधित जानकारी अवश्य लेते रहे। प्रेम संबंधों में लव पार्टनर का भरोसा बना रहेगा।
स्वास्थ्य- स्वास्थ्य ठीक रहेगा। परंतु घर के किसी वरिष्ठ व्यक्ति के स्वास्थ्य को लेकर कुछ चिंता रह सकती है। उनका उचित इलाज लेना जरूरी है।
भाग्यशाली रंग- हरा, भाग्यशाली अंक- 3
सिंह - पॉजिटिव- जल्दबाजी के बजाय सहज तरीके से अपने कार्यों को अंजाम दें, निश्चित ही आपके कार्य बनेंगे। किसी अनुभवी से मुलाकात आपके विचारधारा में सकारात्मक परिवर्तन लाएगी। आर्थिक स्थिति में भी सुधार आएगा। विद्यार्थियों को अपने किसी खास विषय के प्रति चल रहे प्रयासों में सफलता मिलने की संभावना है।
नेगेटिव- कोई बड़ा निर्णय लेने में असमंजस की स्थिति रह सकती हैं, इसलिए जल्दबाजी करने से बचें। व्यस्तता के चलते पारिवारिक तथा संतान संबंधी गतिविधियों को नजरअंदाज ना करें। इन्हें भी उचित समय देना जरूरी है। आय की स्थिति बेहतर रहेगी लेकिन साथ ही खर्चे भी उसी अनुपात में बढ़ेंगे।
व्यवसाय- नए व्यवसायियों से जोड़ना आपके लिए फायदेमंद रहेगा तथा कोई योजना भी क्रियान्वित होगी। दैनिक आय पहले से काफी अधिक बेहतर होगी। युवाओं को भी अपने करियर से संबंधित कोई टारगेट पूरा होने से राहत मिलेगी।
लव- पारिवारिक वातावरण सुखद और सौहार्दपूर्ण रहेगा। प्रेम संबंधों को विवाह में तब्दील करने के लिए पारिवारिक स्वीकृति मिलेगी।
स्वास्थ्य- इस उमस भरे वातावरण में किसी भी तरह का इन्फेक्शन होने से अपना बचाव रखें। इस समय चेस्ट संबंधी इंफेक्शन होने की आशंका है।
भाग्यशाली रंग- पीला, भाग्यशाली अंक- 1
कन्या - पॉजिटिव- बेहतरीन समय है। हाथ में आए किसी भी अवसर को गंवाए नहीं। व्यवस्थित रहने से घर और व्यवसाय दोनों जगह उचित सामंजस्य बना रहेगा। आध्यात्मिक कार्यों में कुछ समय व्यतीत करने से अपने अंदर भरपूर सकारात्मक एनर्जी महसूस होगी।
नेगेटिव- कोई भी विपरीत परिस्थिति बनने पर हताश होने की वजह उससे उबरने का रास्ता ढूंढे। आपके कुछ कार्यों में अनचाहे कारणों की वजह से विघ्न पड़ सकता है। व्यर्थ के मेलजोल और संपर्कों से दूर रहें। कोई अनचाही यात्रा भी करनी पड़ सकती हैं।
व्यवसाय- साझेदारी का काम करने से पहले सोच विचार करें, फिर कदम आगे बढ़ाएं। फाइनेंस संबंधी किसी भी गतिविधि में बहुत सावधानी रखने की जरूरत है। आपका अपने काम के प्रति गंभीरता और संजीदगी से अंजाम देना कार्यक्षेत्र में उचित व्यवस्था बनाकर रखेगा।
लव- जीवनसाथी की सेहत का ध्यान रखें। प्रेम संबंधों को लेकर कोई भी बड़ा फैसला लेने से पहले सोच-विचार कर ले।
स्वास्थ्य- इम्यूनिटी मजबूत बनाए रखने के लिए संतुलित आहार और व्यायाम पर जरूर ध्यान दें। किसी पारिवारिक सदस्य के स्वास्थ्य को लेकर चिंता रह सकती हैं।
भाग्यशाली रंग- आसमानी, भाग्यशाली अंक- 5
तुला - पॉजिटिव- सामाजिक अथवा सोसाइटी संबंधी गतिविधियों में आपका योगदान सराहनीय रहेगा। किसी भी काम को शुरू करने से पहले उसकी रूपरेखा अवश्य बनाएं, इससे समय अनुसार कार्य संपन्न होते जाएंगे। नजदीकी रिश्तेदारों का घर में आगमन होगा और उनके साथ संबंध मधुर होंगे।
नेगेटिव- किसी भी यात्रा के दौरान बहुत ही सतर्क रहने की जरूरत है। कुछ ना कुछ दिक्कतें आएंगी। योजनाओं को किसी से शेयर ना करें वरना कार्य रूप देने में कुछ दिक्कत होगी। घर की जिम्मेदारियों को नजरअंदाज करने के बजाए उन्हें व्यवस्थित करने की कोशिश करें।
व्यवसाय- बिजनेस में काम ज्यादा होने से व्यवस्था बनाए रखने में दिक्कतें आएंगी। कार्यस्थल पर अपनी उपस्थिति बनाए रखें और पूरा ध्यान दें। साझेदारी संबंधी व्यवसाय में पारदर्शिता रखना बहुत जरूरी है। नए बिजनेस संपर्क बनाने से पहले नफा नुकसान जरूर सोचें।
लव- दांपत्य जीवन सुखद और सौहार्दपूर्ण रहेगा। प्रेम संबंधों में लव पार्टनर के साथ नजदीकियों बढ़ेगी।
स्वास्थ्य- तनाव की वजह से सिर दर्द व माइग्रेन की दिक्कत हो सकती है। काम के बीच आराम का भी ध्यान रखें।
भाग्यशाली रंग- सफेद, भाग्यशाली अंक- 6
वृश्चिक - पॉजिटिव- किसी नए कार्य की शुरुआत बहुत ही सुखद रहेगी, तथा परिवार जनों का सहयोग भी मिलेगा। अपनी व्यस्त दिनचर्या से हटकर कुछ नई क्रियाकलापों और ज्ञानवर्धक बातों को सीखने में भी समय व्यतीत होगा। अपनी किसी कल्पना को भी हकीकत में बदलने का अच्छा मौका है।
नेगेटिव- नकारात्मक प्रवृत्ति के लोगों से एक निश्चित दूरी बनाकर रखें क्योंकि इनकी वजह से आप की छवि भी खराब हो सकती है। आर्थिक कारणों से आपको अपनी कुछ योजनाएं स्थगित भी करनी पड़ सकती हैं। खुशियों को घर में ही तलाशे।
व्यवसाय- कारोबार में कोई रुका हुआ कार्य शुरू हो जाने से तरक्की की संभावनाएं बनेंगी। साथ ही पिछले कुछ समय से चल रही बाधा भी दूर होंगी। युवाओं को मन मुताबिक परिणाम ना मिलने की वजह से आत्मविश्वास डगमगा सकता है। लेकिन मेहनत करते रहे, शीघ्र ही परिस्थितियां अनुकूल हो जाएंगी।
लव- घर का माहौल शांतिपूर्ण व खुशनुमा बना रहेगा। लव अफेयर्स के मामलों में सावधान रहे, आपको धोखा मिल सकता है।
स्वास्थ्य- मौसम की वजह से खांसी जुकाम जैसी एलर्जी होने की आशंका है। आयुर्वेदिक इलाज उचित रहेगा।
भाग्यशाली रंग- बादामी, भाग्यशाली अंक- 1
धनु - पॉजिटिव- अनुभवी तथा प्रभावशाली लोगों के माध्यम से कई नई जानकारियां मिलेंगी, जिस पर अमल करना आपको लाभ देगा। कोई भी बाधा आने पर बातचीत करके येन केन प्रकारेण आप अपना काम निकालने में सक्षम रहेंगे। कोई रुकी हुई पेमेंट भी हासिल हो सकती हैं।
नेगेटिव- ध्यान रखें कि बेवजह की बातों में उलझ कर अपने लक्ष्य से भटक सकते हैं। गैर कानूनी कार्य में रुचि ना लें। पैसा आने के साथ-साथ खर्चे भी साथ में ही आएंगे। किसी नजदीकी मित्र से व्यक्तिगत बात को लेकर वाद-विवाद की स्थिति भी बनने की आशंका है।
व्यवसाय- व्यवसाय में लेनदेन करते समय बहुत ही सावधानी बरतने की जरूरत है। इस दौरान किसी भी कागजात पर बिना पढ़े हस्ताक्षर ना करें। इस समय कुछ नए प्रस्ताव सामने आएंगे। कोई भी व्यवसायिक निवेश करने से पहले अच्छी तरह सोच-विचार करना जरूरी है।
लव- घर की व्यवस्था उचित बनाए रखने में आपका भी सहयोग जरूरी है। मित्रों के साथ गेट-टुगेदर संबंधी खुशनुमा प्रोग्राम बनेंगे।
स्वास्थ्य- महिलाएं अपने स्वास्थ्य को लेकर ज्यादा सजग रहे। योगा, मेडिटेशन पर अधिक ध्यान दें। तथा उचित इलाज भी ले।
भाग्यशाली रंग- आसमानी, भाग्यशाली अंक- 8 
मकर - पॉजिटिव- समय का उचित प्रतिबंधन रखने से आपको अपनी दिनचर्या व्यवस्थित रखने में सहायता मिलेगी। कुछ लोग जलन की भावना से आपके लिए व्यवधान डालने का प्रयास करेंगे। परंतु निश्चिंत रहें, उन्हें कामयाबी नहीं मिलेगी। अपनी आर्थिक योजनाओं को और अधिक बेहतर बनाने के लिए किया गया प्रयास कामयाब रहेगा।
नेगेटिव- प्रॉपर्टी अथवा वाहन खरीदने की योजना है तो अपनी सामर्थ्य से ज्यादा लोन लेना तकलीफ दे सकता है। परिस्थितियां कुछ विपरीत होने से कभी-कभी मनोबल कमजोर महसूस होगा। जरूरत पड़ने पर किसी अनुभवी व्यक्ति की सलाह लेना उचित रहेगा। आवेश में आकर किसी से भी वाद-विवाद ना करें।
व्यवसाय- व्यवसाय में अच्छा मुनाफा होने की उम्मीद है। प्रतिकूल परिस्थिति में भी आपको कहीं से मदद अवश्य मिल जाएगी। मार्केट में आपकी उत्तम छवि बनी रहेगी। अगर पार्टनरशिप करने संबंधी कोई योजना है, तो उस पर एक बार पुनः विचार जरूर करें। कामकाजी महिलाओं को भी बेहतर सफलता मिलेगी।
लव- जीवनसाथी तथा पारिवारिक सदस्यों के साथ आपसी संबंधों में मधुरता और नजदीकियां बढ़ेगी। प्रेम संबंधों के मामले में कुछ निराशा हो सकती हैं।
स्वास्थ्य- किसी भी विपरीत परिस्थिति में तनाव और चिंता लेने से परहेज रखें। एक्टिव रहे, पॉजिटिव लोगों का सानिध्य करें।
भाग्यशाली रंग- हरा, भाग्यशाली अंक- 4
कुंभ - पॉजिटिव- आज अपनी कोई मनोकामना पूरी करने का दिन है। कोई भी यात्रा बहुत ही सुखद और फलदायक रहेगी। सामाजिक और धार्मिक गतिविधियों में भी खूब मन लगेगा। अपने पारिवारिक तथा सामाजिक, सभी दायित्वों का निर्वाह भी बखूबी कर पाएंगे। लोग भी आपकी प्रतिभा के कायल होंगे।
नेगेटिव- परिवार से संबंधित किसी कार्य को लेकर बहुत अधिक दौड़-धूप रह सकती है। महिलाओं को विशेष तौर पर घर और व्यवसाय में तालमेल बैठाकर रखने में दिक्कतें आएंगी। किसी नजदीकी रिश्तेदार से संबंधित कोई अप्रिय समाचार मिलने से मन व्यथित रहेगा।
व्यवसाय- कारोबार में विस्तार संबंधी योजनाओं को आज क्रियान्वित ना करें तथा वर्तमान गतिविधियों पर ही ध्यान दें। स्टाफ तथा कर्मचारियों का भरपूर सहयोग मिलेगा। परंतु कोई भी बड़ा फैसला लेने से पहले अपनी बुद्धि और विवेक का पूरा इस्तेमाल करना होगा।
लव- विवाह योग्य व्यक्तियों के लिए विवाह संबंधी कोई शुभ कार्य संपन्न हो सकता है। प्रेम संबंधों में भी नजदीकियां रहेंगी।
स्वास्थ्य- किसी भी तरह का जोखिम लेना आपको मुसीबत में डाल सकता है। इस समय वाहन भी बहुत सावधानी से चलाने की जरूरत है।
भाग्यशाली रंग- नीला, भाग्यशाली अंक- 3
मीन - पॉजिटिव- कोई सोचा हुआ काम आसानी से पूरा हो जाने से गजब का आत्मविश्वास महसूस होगा। आज आपका पूरा ध्यान निवेश संबंधी गतिविधियों पर केंद्रित रहेगा। और आप सफलता भी हासिल करेंगे। अतिरिक्त जिम्मेदारियां रहेंगी पर आप बखूबी उनका निर्वहन भी कर लेंगे।
नेगेटिव- अपने व्यवहार में लचीलापन रखें। अच्छा दूसरों के व्यक्तिगत मामलों में हस्तक्षेप करने से परहेज करें। बहुत अधिक प्रैक्टिकल होना भी संबंधों को खराब कर सकता है। घर के किसी सदस्य के स्वास्थ्य को लेकर भी व्यस्तता रहेगी। इस वजह से अगर अपने कार्य स्थगित भी करने पड़े तो चिंता ना करें।
व्यवसाय- कामकाज की अधिकता के वजह से बहुत अधिक भागा-दौड़ी की स्थिति बनी रहेगी। कुछ प्रभावशाली लोगों की मदद से भविष्य में लाभदायक योजनाओं से जुड़ने का अवसर मिल सकता है। व्यवसाय में व्यवस्था और कार्य क्षमता बेहतर करने के लिए स्टाफ को ट्रेनिंग देने की जरूरत है।
लव- पति-पत्नी के बीच चल रहे मनमुटाव का जल्दी ही समाधान मिलेगा तथा आपसी संबंधों और ज्यादा मधुर भी हो जाएंगे। प्रेम संबंधों में प्रगाढ़ता रहेगी।
स्वास्थ्य- आपका अपने स्वास्थ्य और दिनचर्या के प्रति सजग रहना आपको शारीरिक और मानसिक रूप से स्वस्थ रखेगा।
भाग्यशाली रंग- केसरिया, भाग्यशाली अंक- 5